
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναστολή της ισχύος της 3002243/1239/0029/19.4.89 

απόφασης του Υπουργού Οικονομικών., . 

Καθορισμός όρων και διατυπώσεων για παράδοση· βύνης σε 
περίπτωση εξαγωγής ζύθου στην αλλοδαπή από βύνη φο¬ 
ρολογημένη. 

Τροποποίηση και συμπλήρωση της αρ. 31930/14.7.83 
απόφασης μας κατά το μέρος που αφορά την καταβολή 
αποδοχών αδείας εξετάσεων των ανηλίκων μαθητών - 

σπουδαστών.. 

Προσθήκη διάταξης«στο ισχύον τιμολόγιο αμοιβής των κομι¬ 
στών τελωνείου λιμένα Πατρών. 

Συγκρότηση του Συμβουλίου Υγιεινής και Ασφαλείας της Ερ¬ 
γασίας του Ανωτάτου Συμβουλίου Εργασίας. 

Εξαίρεση κατηγοριών προσωπικού του Β' Θεραπευτηρίου 
Χρονιών Παθήσεων Αθηνών (Ν.Π.Δ.Δ.) από τις διατάξεις 

του Ν. 1735/87. 

Καθορισμός αριθμού προσώπων που θα απασχοληθεί στον 
Εθνικό Οργανισμό Φαρμάκων με σύμβαση μίσθωσης έργου. 
Καθορισμός αποδοχών του επιστημονικού προσωπικού του 
Ελληνικού Ινστιτούτου Διεθνούς και Αλλοδαπού Δι¬ 


καίου. ..:... 8 

Χαρακτηρισμός περιοχής στη Κοινότητα Περδικιού Ικαρίας 
ως αρχαιολογισμού χώρου. 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 3000175/35/009 8 ' (1) 


Αναστολή της ισχύος της 3002243/1239/0029/19.4.89 
απόφασης του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 1839/7.4.89 «Τροποποίηση διατάξεων νόμων φο¬ 
ρολογίας ζύθου». 

2. Το Π.Δ. 965/80 «περί τροποποιήσεως και συμπληρώσεως 
διατάξεων του Β.Δ. της 28.9.22 περί εκτελέσεως των περί φορο¬ 
λογίας του ζύθου νόμων». 

3. Το άρθρο 11 του Κώδικα Τροφίμων και ποτών, όπως αυτό 
έχει τροποποιηθεί σε συμμόρφωση προς την οδηγία 79/112/ 
ΕΟΚ όπως αυτή έχει τροποποιηθεί και συμπληρωθεί με νεώτερες 
οδηγίες. 

4. Το Π.Δ. 1051/81. με το οποίο έγινε προσαρμογή της Ελ¬ 
ληνικής Νομοθεσίας προς την κοινοτική οδηγία 75/106 ΕΟΚ, 
σχετικά με την προσυσκευασία τροφίμων. 


5. Το 3082/82/Α/6303/5.7.90 έγγραφο της Μόνιμης Ελ- 
λην. Αντιπροσωπείας στις Βρυξέλλες, με το οποίο μας διαβιβά¬ 
στηκε προειδοποιητική επιστολή της Επιτροπής σχετικά με την 
εφαρμογή της 176/84 αποφάσεως του Δικ. τών Ευρωπ. Κοινο¬ 
ί τήτων. 

1 6. Την Υ.1140/1051173/1390/0006/90 (ΦΕΚ420/Β/ 
90) απόφαση του Πρωθυπουργού και του Υπουργού των Οικονο- 

2 μικών «Ανάθεση αρμοδιοτήτων Υπουργού Οικ/κών στον Υφυ¬ 
πουργό Οικονομικών», αποφασίζουμε: 

1. Αναστέλλουμε την ισχύ της αποφάσεως μας 3002243/ 
1239/0029/19.4.89. 

3 2. Μέχρι την έκδοση νέας σχετικής αποφάσεως μας, για την 
επισήμανση του ζύθου θα ισχύει το άρθρο 11 του Κώδικα Τροφί- 

4 μων και Ποτών, όπως αυτό έχει τροποποιηθεί και συμπληρωθεί, 
σε συμμόρφωση προς τις σχετικές οδηγίες της Ε.Ο.Κ. 

5 3. Η ισχύς της αποφάσεως αυτής αρχίζει από την ημερομηνία 
δημοσιεύσεώς της. 

Για ετικέττες που έχουν τυπωθεί πριν από την ημερομηνία 

6 αυτή, καθώς και για το συσκευασμένο ζύθο που έχει επισυμανθεί 
με αυτές, δίνεται προθεσμία μέχρι εξαντλήσεως των αποθεμά- 

7 των · 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Ιανουάριου 1991 

0 ΥΦΥΠΟΥΡΓΟΣ 

ΠΑΝ. ΔΕΛΗΜΗΤΣΟΣ 


Α ριθ. 3 000102/34/0098 (2) 

Καθορισμός όρων.και διατυπώσεων για παράδοση βύνης σε περί¬ 
πτωση εξαγωγής ζύθου στην αλλοδαπή από βύνη φορολογη¬ 
μένη. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του Ν. 2963/22 όπως αντικα- 
ταστάθηκε με το άρθρο 2 του Ν. 600/1977 (ΦΕΚ 160/Α/77) 
«Περί τροποποιήσεως και συμπληρώσεως ενίων διατάξεων της 
περί φορολογίας του ζύθου νομοθεσίας». 

2. Τα άρθρα 3 και 6 του Ν. 1839/89 (ΦΕΚ 90/Α/89) «Τρο¬ 
ποποίηση διατάξεων νόμων φορολογίας ζύθου και άλλες διατά¬ 
ξεις». 

3. Τις διατάξεις των άρθρων 10 και 13 του Π.Δ. 965/1980 
(ΦΕΚ 243/Α/80) «περί τροποποιήσεως και συμπληρώσεως 
διατάξεων του Β.Δ. της 28.9.1922 «περί εκτελέσεως των περί 
φορολογίας ζύθου νόμων». 

4. Την Τ3300/47/25.7.84 (ΦΕΚ 652/Β/84) απόφαση του 

'Υπουργού Οικονομικών όπως έχει τροποποιηθεί με νεώτερες 
αποφάσεις και ισχύει σήμερα. 

5. Την Τ 1140/1051173/1390/0006/90 (ΦΕΚ 420/Β/ 
90) απόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων των Υπουργού Οικονομικών στον 
Υφυπουργό Οικονομικών», αποφασίζουμε: 

Άρθρο 1 

Επισήμανση μέσων συσκευασίας ζύθου 

1. Η εξαγωγή ζύθου στην αλλοδαπή ή ο εφοδιασμός, πλοίων 
με ελληνική ή ξένη σημαία που κάνουν ταξίδια στο εξωτερικό, αε¬ 
ροσκαφών διεθνών γραμμών, διεθνών αεροδρομίων και καταστη¬ 
μάτων αφορολογήτων ειδών (ΚΑΕ) σε μεταλλικά κουτιά ή γυά¬ 
λινες φιάλες ή βαρέλια διαφόρων τύπων ζύθου που έχουν εγκριθεί 
για την εσωτερική κατανάλωση, θα γίνεται με τις εξής προϋποθέ¬ 
σεις: 

α. Εξαγωγές στην αλλοδαπή. 

1. Όλες οι ενδείξεις στις ετικέττες (επισήματα) που θα φέρουν 
τα μέσα συσκευασίας του ζύθου πρέπει να αναγράφονται ξενό¬ 
γλωσσα. 

2. Η επισήμανση είναι δυνατόν να συμπληρώνεται με ορισμέ¬ 
νες ενδείξεις, ώστε αυτή να είναι σύμφωνη με τις απαιτήσεις της 
χώρας προορισμού. 

3. Οι ετικέττες θα υποβάλλονται από τον εξαγωγέα - ζυθοποιό 
για έγκριση στη Φοροτεχνική Δ/νση του Γενικού Χημείου του 
Κράτους, μαζί με υπεύθυνη δήλωση του Ν. 1599/86 ότι η επι¬ 
σήμανση είναι σύμφωνη με τις απαιτήσεις της χώρας προορι¬ 
σμού. 

β. Εφοδιασμός πλοίων που κάνουν ταξίδια στο εξωτερικό, διε¬ 
θνών αεροδρομίων, αεροσκαφών διεθνών γραμμών και καταστη¬ 
μάτων αφορολογήτων ειδών (ΚΑΕ). 

1. Τα λιθογραφημένα μεταλλικά κουτιά πρέπει να φέρουν στην 
κυλινδρική επιφάνεια και σε όλο της το ύψος ή περιμετρικά, λιθο- 
γραφημένη ταινία χρώματος ερυθρού και πλάτους τουλάχιστον 7 
χιλιοστομέτρων στην οποία θα αναγράφονται ευδιάκριτα με κε¬ 
φαλαία λευκά ελληνικά γράμματα ύψους τριών (3) χιλιοστομέ¬ 
τρων τουλάχιστον οι λέξεις «ΖΥΘΟΣ ΕΞΑΓΩΓΗΣ». 

2. Οι γιάλινες φιάλες πρέπει να φέρουν στην κύρια ετικέττα 
τούς ταινία ερυθρού χρώματος πλάτους τουλάχιστον επτά χιλιο¬ 
στομέτρων στην οποία θα αναγράφονται ευδιάκριτα με κεφαλαία 
λευκά ελληνικά γράμματα ύψους τριών (3) χιλιοστομέτρων του¬ 
λάχιστον οι λέξεις «ΖΥΘΟΣ ΕΞΑΓΩΓΗΣ». 

II. Εξαγωγή ζύθου με ονομασία που έχει εγκριθεί για την εσω¬ 
τερική αγορά. 

α. Σε περίπτωση που ο ζύθος εξαχθεί στην αλλοδαπή ή διατε¬ 
θεί για τον εφοδιασμό πλοίων με ελληνική ή ξένη σημαία που κά¬ 
νουν ταξίδια στο εξωτερικό, διεθνών αεροδρομίων, αεροσκαφών 
διεθνών γραμμών και ΚΑΕ με ονομασία που δεν κυκλοφορεί στην 
εσωτερική κατανάλωση, η σήμανση των κουτιών ή των φιαλών ή 
των βαρελιών, μπορεί να γίνεται με ειδική ετικέττα χαρακτηρι¬ 
στικά διαφορετική από αυτές που κυκλοφορούν στην εσωτερική 
αγορά. 

β. Οι ενδείξεις στην ετικέττα αυτή για μεν το ζύθο που προορί¬ 
ζεται για εξαγωγή στην αλλοδαπή θα πρέπει να είναι ξενόγλωσ¬ 
σες και οπουδήποτε σύμφωνες με τις απαιτήσεις της χώρας προ¬ 
ορισμού, για δε το ζύθο που προορίζεται για εφοδιασμούς θα πρέ¬ 
πει να είναι σύμφωνες με τις εκάστοτες διατάξεις για την εσωτε¬ 
ρική αγορά και να είναι επίσης ξενόγλωσσες. 

γ. Η ετικέττα θα υποβάλλεται από τον εξαγωγές ζυθοποιό για 
έγκριση στη Φοροτεχνική Δ/νση του Γενικού Χημείου του Κρά¬ 
τους μαζί με υπεύθυνση δήλωση του Ν. 1599/1986, ότι η επι¬ 
σήμανση είναι σύμφωνη με τις απαιτήσεις της χώρας προορι¬ 
σμού, για την περίπτωση που ο ζύθος προορίζεται για εξαγωγή. 

III. Δύναται σε εξαιρετικές περιπτώσεις και ύστερα από 
έγκριση της Φοροτεχνικής Διευθύνσεως του ΓΧΚ να επιτραπεί η 
εξαγωγή ζύθου στην αλλοδαπή σε κουτιά ή φιάλες, που προορίζο¬ 
νται για εφοδιασμούς πλοίων κλπ. και που φέρουν την ένδειξη 


«ΖΥΘΟΣ ΕΞΑΓΩΓΗΣ» (παρ. 1 βΐ, 2). 

Επίσης σε όλως εξαιρετικές περιπτώσεις και για συγκεκριμένες 
ποσότητες επιτρέπετια ύστερα από έγκριση της Φοροτεχνικής Δ/ 
νσης του ΓΧΚ η εξαγωγή και μόνο στην αλλοδαπή ζύθου, σε φιά¬ 
λες και κουτιά τα οποία έχουν επισημανθεί για την εσωτερική 
αγορά εφόσον στα μέσα συσκεασίας.των κουτών ή των φιαλών 
(χαρτοκιβώτια, χαρτόδισκοι, κλπ.) αναγράφονται οι ενδείξεις 
«ΖΥΘΟΣ ΕΞΑΓΩΓΗΣ ΑΦΟΡΟΛΟΓΗΤΟΣ» ή «ΙΜΡΟΚ- 
ΤΕϋ». 

IV. Στην κύρια όψη των μέσω συσκευασίας των μεταλλικών 
κουτιών ή φιαλών (χαρτοκιβώτια, χαρτόδισκοι κλπ.) ή σε ειδική 
ταινία ή στην ετικέττα προκειμένου για βαρέλια, θα αναγράφο¬ 
νται με κεφαλαία ερυθρά γράμματα ύψους τουλάχιστον 2,5 εκα- 
τοστομέτρων για τους χαρτόδισκους και σε 5 εκατοστομέτρων 
για τα κιβώτια και βαρέλια οι λέξεις «ΙΜΡΟΗΤΕΙ1» για εξαγω¬ 
γές στην αλλοδαπή και «ΖΥΘΟΣ ΕΞΑΓΩΓΗΣ ΑΦΟΡΟΛΟΓΗ¬ 
ΤΟΣ» για διάθεση ζύθου προς εφοδιασμό πλοίων με ελληνική ή 
ξένη σημαία που κάνουν ταξίδια στο εξωτερικό ή διεθνών αερο¬ 
δρομίων ή αεροσκαφών διεθνών γραμμών ή ΚΑΕ. 

V, Απαγορεύεται η διάθεση στην εσωτερική αγορά ζύθου συ¬ 
σκευασμένου για εξαγωγή. Σε περίπτωση που η εξαγωγή του ζύ¬ 
θου δεν πραγματοποιηθεί, ο ζύθος θα ανασυσκευάζεται για να 
διατεθεί στην εσωτερική αγορά ύστερα από έγκριση της Φοροτε¬ 
χνικής Δ/νσεως του Γενικού Χημείου του Κράτους. 

Άρθρο 2 

Η παράδοση της βύνης που αναλογεί στον εξαχθέντα ζύθο, σε 
κάθε περίπτωση γίνεται μετά την πραγματοποίηση της εξαγω- 

τήζ· 

Άρθρο 3 

Παράδοση του 80% της βύνης 

1. Για την παράδοση του 80% της βύνης, οι ζυθοποιοί πρέπει 
να υποβάλλουν τα παρακάτω δικαιολογητικά. 

1. Αίτηση. 

II. Άδεια μεταφοράς ζύθου. 

III. Υπεύθυνη δήλωση του Ν. 1599/86 στην οποία θα δηλώ¬ 
νεται το ποσό της βύνης που αναλογεί στον εξαχθέντα ζύθο. 

IV Αναλυτική κατάσταση σε τέσσερα (4) αντίτυπα, στην οποία 
θα αναγράφονται οι ποσότητες του ζύθου και της βύνης χωριστά 
για κάθε εξαγωγή. 

V Θεωρημένο αντίγραφο διασαφήσεως εξαγωγής ή δηλώσεως 
εξαγωγής εφοδίων (ΕΞ-ΕΛ) απλής ή συγκεντρωτικής, κατά πε¬ 
ρίπτωση. 

IV Θεωρημένο αντίγραφο της άδειας φορτώσεως ή του παρα¬ 
στατικού που κατά τις τελωνειακές διατάξεις επέχει θέση αδείας 
φορτώσεως. ι 

Σε περίπτωση που ο εφοδιασμός πλοίων, αεροσκαφών και 
ΚΑΕ γίνεται με εναπόθεση σε αποθήκες αποταμιεύσεως εγκεκρι¬ 
μένες από τις τελωνειακές αρχές. 

- Θεωρημένο αντίγραφο της αιτήσεως εναποθέσεως. 

- Θεωρημένα αντίγραφα των ΕΞ-ΕΛ ή συγκεντρωτικών ΕΞ¬ 
ΕΑ ή Δ/νσεων εξαγωγής που την εξοφλούν. 

- Θεωρημένα αντίγραφα των αδειών φορτώσεως ή του παρα¬ 
στατικού που κατά τις τελωνειακές διατάξεις επέχει θέση αδείας 
φορτώσεως ή αντί των ανωτέρω που αφορούν την εναπόθεση. 

Θεωρημένο αντίγραφο του παραστατικού εναποθέσεως (απο¬ 
ταμιεύσεως) στο οποίο να γίνεται πράξη της Τελωνειακής αρχής, 
με την οποία να βεβαιώνεται η εξόφληση της εναποθέσεως με 
εφοδιασμούς πλοίων γραμμών εξωτερικού, αεροσκαφών διεθνών 
γραμμών, ή και ΚΑΕ και να αναφέρονται αναλυτικά (είδος, αριθ¬ 
μός, ημερομηνία) τα παραστατικά: (Δ/σεις εξαγωγής, Δηλώσεις 
εξαγωγής απλές ή συγκεντρωτικές). 

2. Τα παραπάνω δικαιολογητικά θα υποβάλλονται κάθε μήνα 
στη Χημική Υπηρεσία στην αρμοδιότητα της οποίας ανήκει το 
Τελωνείο εξαγωγής, η οποία αφού τα ελέγξει και θεωρήσει τις 
καταστάσεις θα τα στείλει, μέσα σε δέκα (10) ημέρες στη Φοροτε- 

χνική Δ/νση του Γενικού Χημείου του Κράτους για την έκδοση 
της σχετική εντολής για την παράδοση της βύνης. 

.Άρθρο 4 

Οριστική εκκαθάριση της βύνης που αναλογεί στο εξαχθέντα 
ζύθο. 

1. Το υπόλοιπο 20% της βύνης που αναλογεί στον εξαχθέντα 
ζύθο θα παραδίδεταί' στον εξαγωγέα - ζυθοποιό, μετά τον ορι¬ 
στικό προσδιορισμό της βύνης, που θα πραγματοποιείται με χη¬ 
μική ανάλυση των σχετικών δειγμάτων που παίρνονται κατά την 
εξαγωγή του ζύθου ή κατά την παράδοση του στις αποθήκες ενα- 
ποθέσεως (αποταμιεύσεως) κατά τα ισχύοντα. 

Για την οριστική εκκαθάριση της βύνης, θα υποβάλλονται από 
τους εξαγωγείς - ζυθοποιούς τα παρακάτω δικαιολογητικά. 

α) Για εξαγωγές.ζύθου στην αλλοδαπή. 

1. Αίτηση 

2. Αντίγραφο της έκθεσης χημικής αναλύσεως του ζύθου 

3. Φορτωτική ατμοπλοϊκής ή άλλης μεταφορικής εταιρείας 
(οδικής, σιδηροδρομικής, αεροπορικής κλπ.). 

4. Βεβαίωση εισαγωγής συναλλάγματος της Τράπεζας για 
την εξαγωγή του ζύθου. 

β) Για διάθεση ζύθου προς εφοδιασμό πλοίων που κάνουν ταξί¬ 
δια στο εξεοτερικό, διεθνών αεροδρομίων, αεροσκαφών διεθνών 
γραμμών και ΚΑΕ. 

1. Αίτηση 

2. Αντίγραφο της έκθεσης χημικής αναλύσεως του ζύθου. 

γ) Τα παραπάνω δικαιολογητικά θα υποβάλλονται στην Φορο¬ 
τεχνική Δ/νση του ΓΧΚ κατά μήνα και για κάθε Τελωνείο εξα¬ 
γωγής χωριστά, μαζί με κατάσταση σε τρία (3) αντίτυπο οριστι- 
κής εκκαθάρισης στην οποία θα αναγράφονται αναλυτικά για 
κάθε εξαγωγή. Η ποσότητα του ζύθου, η ποσότητα της βύνης 
που αντιστοιχεί υπολογισμένη με βάση την έκθεση χημικής ανα¬ 
λύσεως του ζύθου και μέση εκχυλισματική απόδοση και φύρα ζυ- 
θοποιήσεως. εκείνη που πραγματοποιήθηκε στο ζυθοποιείο τον 
προηγούμενο μήνα της εξαγωγής, το 80% της βύνης που έχει 
παραληφθεί και το οφειλόμενο υπόλοιπο βύνης. 

δ. Μετά τον έλεγχο των δικαιολογητικών θα δίνεται η εντολή 
για την παράδοση του υπολοίπου της βύνης. 

Άρθρο 5 

Σε περίπτωση που δεν έχει ζητηθεί το 80% της βύνης που 
αντιστοιχεί στον εξαχθέντα ζύθο, για την οριστική εκκαθάριση, τα 
δικ/κα των άρθρων 3 και 4 θα υποβάλλονται στη Χημ. Υπηρεσία 
στην αρμοδιότητα της οποίας ανήκει το τελωνείο εξαγωγής και 
θα ακολουθείται η διαδικασία της παρ. 2 του άρθρου 3 της πα¬ 
ρούσας απόφασης, στις δε αναλυτικές καταστάσεις τα αναφερό- 
μενα ποσά βύνης θα είναι υπολογισμένα με βάση την έκθεση της 
χημικής ανάλυσης. 

Άρθρο 6 

1. Για την εξάντληση των αποθεμάτων συσκευασμένου ζύθου, 
των μέσων συσκευασίας (κουτιά, φιάλες) και των επισημάτων, 
παρέχεται προθεσμία ενός χρόνου από την ημερομηνία ισχύος της 
παρούσης αποφάσεως. 

2. Οι αποφάσεις Υπουργού Οικονομικών 8854/1421/82 
(ΦΕΚ 773/Β/82) και 2919/362/84 (ΦΕΚ 161/Β/84) παύ¬ 
ουν να ισχύουν από την ημερομηνία ισχύος της παρούσης. 

3. Η παρούσα ισχύει από την ημερομηνία δημοσιεύσεώς της. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Αθήνα. 9 Ιανουάριου 1991 

Ο ΥΦΥΠΟΥΡΓΟΣ 

ΠΑΝ. ΔΕΛΗΜΗΤΣΟΣ 


Αριθ. 32213 (8) 

Τροποποίηση και συμπλήρωση της αρ. 31930/14.7.83 απόφα¬ 
σης μας κατά το μέρος που αφορά την καταβολή αποδοχών 

αδείας εξετάσεων των ανηλίκων μαθητών -σπουδαστών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 2 του Ν. 1346/83 «Για τροπο¬ 
ποίηση και συμπλήρωση διατάξεων της Εργατικής Νομοθεσίας 
και ρύθμιση διαφόρων θεμάτων». 

2. Τις διατάξεις του Ν.Δ. 212/69 «Περί Οργανώσεως και 
Διοικήσεων του ΟΑΕΔ». 

3. Τις διατάξεις της παρ. 2 του άρθρου 7 του Ν. 1837/89 
«Για την προστασία των ανηλίκων και την απασχόληση και άλλες 
διατάξεις». 

4. Την αρ. 31930/14.7.83 απόφασή μας. 

5. Την αρ. 2757/90 απόφαση του ΔΣ του ΟΑΕΔ που μας 
υποβλήθηκε με το αρ. 114532/25.10.90 έγγραφο του Οργανι¬ 
σμού, αποφασίζουμε: 

Τροποποιούμε και συμπληρώνουμε την αρ. 31930/14.7.83 
απόφασή μας ως εξής: 

1. Εγκρίνουμε την καταβολή από τον ΟΑΕΔ αποδοχών, στους 
εργαζομένους ανήλικους μαθητές ή σπουδαστές εκπαιδευτικών 
μονάδων οποιουδήποτε τύπου και οποιασδήποτε βαθμίδας του 
Δημοσίου ή μονάδων που εποπτεύονται κατά οποιουδήποτε 
τρόπο από αυτό, στους οποίους περιλαμβάνονται και οι μαθητές 
των Σχολών Μαθητείας του ΟΑΕΔ, πρόσθετης άδειας δύο (2) 
ημερών συνεχόμενης ή τμηματικής, για κάθε ημέρα εξετάσεων 
(πέραν των 14 εργασίμων ημερών που ορίζει το άρθρο 2 του Ν. 
1346/83) ανεξάρτητα από το χρόνο απασχόλησής τους. 

Η άδεια αυτή δεν μπορεί να είναι μικρότερη των 14 ημερών 
συνολικά. 

2. Το δικαιολογητικά που θα προσκομίζουν οι ανήλικοι εργα¬ 
ζόμενοι για τη λήψη της ανωτέρω παροχής είναι: 

α) Βεβαίωση της αρμόδιας εκπαιδευτικής μονάδας για τη 
συμμετοχή στις εξετάσεις. 

β) Βεβαίωση του εργοδότη ότι έλαβε άδεια χωρίς αποδοχές 
για τη συμμετοχή στις εξετάσεις. 

γ) Το βιβλιάριο εργασίας και σε περίπτωση που αυτό βρίσκεται 
στη διαδικασία έκδοσης ή ανανέωσης ή αντικατάστασης, θα ζη- 
’ τείται βεβαίωση της αρμόδιας για την έκδοσή του κ.λπ. Υπηρε¬ 
σίας του Υπουργείου Εργασίας. 

Οι αποδοχές των αδειών αυτών καταβάλλονται πάντοτε από 
τον ΟΑΕΔ και η δαπάνη των 6 πρώτων ημερών κατ’ έτος βαρύ¬ 
νει τον προϋπολογισμό του Υπουργείου Εργασίας, στον οποίο εγ- 
γράφεται σχετική πίστωση. 

Ως προς τα λοιπά ισχύουν οι διατάξεις της αρ. 31930/ 
14.7.83 απόφασής μας. 

Η απόφαση αυτή, που. κοινοποιείται για εκτέλεση, να δημο- 
σιευθεί στην Εφημερίδα της Κυβερνήσεως. 

Αθήνα, 2 Ιανουάριου 1991 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ 

ΙΩ. ΠΑΛΑΙΟΚΡΑΣΣΑΣ ΑΡ. ΚΑΛΑΝΤΖΑΚΟΣ 



, Αριθ. 16188 (4) 

Προσθήκη διάταξης στο ισχύον τιμολόγιο αμοιβής των κομιστών 
τελωνείου λιμένα Πατρών. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

, Έχοντας υπόψη: 

1, Τις διατάξεις του άρθρου 37 του Ν. 3239/55 και άρθρου 3 
Κ.Ν. 5167/32. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. "Το αριθ. 1101/14.3.1990 πρακτικό συνεδρίασης της Επι¬ 
τροπής Ρυθμίσεως Φορτ/σεων Λιμένα ΓΙατρών. 

4. Το αριθ. 23693/883/11.9.1990 έγγραφο του Υπουρ¬ 
γείου Εθνικής Οικονομίας, αποφασίζουμε: 

Αποδεχόμαστε την πρόταση της Επιτροπής Ρυθμίσεως Φορτ/ 
σεων Λιμένα Πατρών και εγκρίνουμε την προσθήκη διάταξης στο 
ισχΰον τιμολόγιο αμοιβής των κομίστρων του τελωνείου λιμένα 
Πατρών, ως εξής: 

«Διακίνηση εισαγομένων ελαστικών κάθε τροχοφόρου, εκτός 
της περίπτωσης διακίνησής τους σε εμπορευματοκιβώτια, ως 

εξής: 

1. Ελαστικά αυτοκινήτων Ι.Χ. έκαστο 15 δρχ. 

2. Ελαστικά φορτηγών έκαστο 20 δρχ. 

3. Ελαστικά τρακτέρ έκαστο 30 δρχ. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 4 Ιανουάριου 1991 
οι υπουργοί 

ΕΡΓ ΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΚΑΛΑΝΤΖΑΚΟΣ ΑΡ. ΠΑΥΛΙΔΗΣ 

- * - 

Α ριθ. 10311 (5) 

Συγκρότηση του Συμβουλίου Υγιεινής και Ασφαλείας της Εργα¬ 
σίας του Ανωτάτου Συμβουλίου Εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

β. Τις διατάξεις του ν. Δ/τος 184/69 «περί Ανωτάτου Συμ¬ 
βουλίου Εργασίας». 

γ. Την παρ. 7 άρθ. 25 του ΓΙ. Δ/τος 368/16.6.89 (ΦΕΚ 
163Α, 16.6.89) «περί Οργανισμού του Υπουργείου Εργα¬ 
σίας». 

5. Το άρθ. 15 Ν. 1 568/85 «Υγιεινή και Ασφάλεια των εργα¬ 
ζομένων». 

ε. Την παρ. 1 εδ. 4 άρθ. 39 Ν. 1836/89 (ΦΕΚ 79Α/ 
14.3.89). 

στ. Το άρθ. 1 9 Ν. 1 767/88 «Συμβούλια εργαζομένων και άλ¬ 
λες εργατικές διατάξεις κύρωση της 135 Δ.Σ.Ε.». 

ζ. Το άρθρ. 40 του Ν. 1884/90. 

η. Την αριθ. 1467/22.3.90 πρόσκληση του Υπουργού Εργα¬ 
σίας, σχετικά με την υπόδειξη εκπροσώπων στους φορείς για την 
συγκρότηση του Σ.Υ.Α.Ε. 

θ. Τις έπειτα από την παραπάνω πρόσκλησή μας. υποβληθεί- 
σες υποδείξεις εκπροσώπων υπηρεσιών και ενδιαφερομένων Ερ- 
γοδοτικών. Εργατικών και Επαγγελματικών Οργανώσεων, 
αποφασίζουμε: 

Συγκροτούμε το Συμβούλιο Υγιεινής και Ασφάλειας της Εργα¬ 
σίας, τμήμα του Ανωτάτου Συμβουλίου Εργασίας από τους πα¬ 
ρακάτω αναφερόμενους. των οποίων η θητεία ορίζεται διετής. 

1. Τον I. Στεφάνου. Γ ενικό Γ ραμματέα του Υπουργείου Εργα¬ 
σίας, ως Πρόεδρο, με αναπληρωτή το Δ/ντή Συνθηκών Εργα¬ 
σίας (Δ10) Ασλάνη Σωτήριο. 

2. Ιον Σταματάκη Νικόλαο Δ/ντή ΚΥΑΕ. ανώτερο υπάλληλο 
του Υπουργείου Εργασίας, ως μέλος, με αναπληρωτή τον Κρα- 
ψίτη Ιωάννη, επίσης υπάλληλο του ίδιου Υπουργείου. 

3. Τον Παναγιώτη Τσολόπουλο, υπάλληλο του Υπουργείου 
Βιομηχανίας, Ενέργειας και Τεχνολογίας, ως μέλος, με αναπλη¬ 
ρωτή τον βασιλ. Σταθόπουλο. υπάλληλο του ίδιου Υπουρ¬ 
γείου. 

4. Την Αναστασία ΙΙαγκράτη. υπάλληλο του Υπουργείου 
Υγείας, Πρόνοιας και Κοινωνικών Ασφαλίσεων, ως μέλος, με 
αναπληρωτή τον Θεόδωρο Βυθόπουλο. υπάλληλο του ίδιου 
Υπουργείου. 


5. Τους Ηλία Μπανούτσο, Δημήτρη Πολίτη και Ηλία Σακελ- 
λαριάδη, εκπροσώπους της Γ.Σ.Ε.Ε., ως τακτικά μέλη, με ανα¬ 
πληρωτές τους Στυλιανό Παπαδόπουλο, Νίκο Χόνδρο και Δημή- 
τρη Θωμόπουλο, επίσης εκπροσώπους της Γ.Σ.Ε.Ε. 

6. Τον Παναγιώτη Πετροπουλάκη, εκπρόσωπο του Συνδέ¬ 
σμου Ελληνικών Βιομηχανιών (Σ.Ε.Β.), ως μέλος, με αναπλη¬ 
ρωτή τον Παύλο Κυριακόγγονα, Εκπρόσωπο επίσης του ΣΕΒ. 

7. Τον Παναγιώτη Μήτση, Εκπρόσωπο του Βιοτεχνικού Επι¬ 
μελητηρίου Αθήνας, ως μέλος, με αναπληρωτή τον Βασίλειο Σα- 
μουρίδη, επίσης εκπρόσωπο του Β.Ε.Α. 

8. Τον Αχιλλέα Ραξέβσκυ, Εκπρόσωπο του Εμπορικού και 
Βιομηχανικού Επιμελητηρίου Αθηνών, ως μέλος, με αναπλη¬ 
ρωτή τον Δημήτριο Δασκαλόπουλο, επίσης Εκπρόσωπο του 

Ε.Β.Ε.Α. 

9. Τον Απόστολο Σαραμαντή, Εκπρόσωπο του Τεχνικού Επι¬ 
μελητηρίου Ελλάδος, ως μέλος, με αναπληρωτή τον Γεώργιο 
Κατσουράκη, επίσης εκπρόσωπο του Τ.Ε.Ε. 

10. Τον Χαρ. Ανδρέου, εκπρόσωπο του Πανελληνίου Ιατρικού 
Συλλόγου, ως μέλος, με αναπληρώτρια την Ειρήνη Αναπλιώ- 
του-Βαζαίου, επίσης Εκπρόσωπο του Π.Ι.Σ. 

11. Τον Γεώργιο Παπαθανασόπουλο, εκπρόσωπο της Ένω¬ 
σης Ελλήνων Χημικών, ως μέλος, με αναπληρωτή τον Σπύρο 
Παλαιογιάννη, επίσης εκπρόσωπο της Ε.Ε.Χ. 

12. Τον Βούλγαρη Αλέξανδρο, Τμηματάρχη του Υπ. Εργα¬ 
σίας, Ειδικό Επιστήμονα σε θέματα ασφάλειας της Εργασίας, ως 
μέλος, με αναπληρωτή τον Πελωριάδη Γρηγόριο, επίσης Τμημα- 
τάρχη Υπ. Εργασίας (ΚΥΑΕ) Δ11. 

13. Την Λινού Αθηνά, Επικ. Καθηγήτρια, Ειδικό Επιστήμονα 
σε θέματα Υγιεινής της Εργασίας, ως μέλος, με αναπληρώτρια 
την Ξιάρχου Μαριάνθη, Ιατρό Τμηματάρχη του Υπ. Εργασίας. 

14. Τον Παναγιώτη Γαργαλάκο, εκπρόσωπο της Π.Ο.Ε. - 
Ο.Τ.Α., ως μέλος, με αναπληρωτή τον Θέμη Μπαλασόπουλο, 
Εκπρόσωπο επίσης της Π.Ο.Ε. - Ο.Τ.Α. 

15. Τον Νικόλαο Λουκά, υπάλληλο'του Υπουργείου Προε¬ 
δρίας της Κυβέρνησης, ως μέλος, με αναπληρώτρια την Αναστα¬ 
σία Γιαννοπούλου, υπάλληλο του ίδιου Υπουργείου. 

16. Τον Ανάργυρο Μανωλάκο, υπάλληλο του Υπουργείου Οι¬ 
κονομικών, ως μέλος, με αναπληρωτή τον Ευστράτιο Παπαδου- 
λάκη, υπάλληλο του ίδιου Υπουργείου. 

17. Τον Π. Παπαπέτρο, Δήμαρχο Ελευσίνας, Εκπρόσωπο της 
ΚΕΔΚΕ, ως μέλος, με αναπληρωτή τον Δ. Κατσιανό, Δήμαρχο 
'Νέας Ερυθραίας, εκπρόσωπο επίσης της ΚΕΔΚΕ. 

18. Τους Ανδρέα Μητρόπουλο και Κώστα Χριστόπουλο, εκ¬ 
προσώπους της ΑΔΕΔΥ, ως τακτικά μέλη, με αναπληρωτές τους 
Ιωάννη Φιλιππόπουλο και Δημήτριο Παππά, επίσης εκπροσώ¬ 
πους της ΑΔΕΔΥ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Δεκεμβρίου 1990 

• Ο ΥΠΟΥΡΓΟΣ 

ΑΡΙΣΤΕΙΔΗΣ ΚΑΛΑΝΤΖΑΚΟΣ 

-*- 

Αριθ. Δ2α/οικ. 870 (6) 

Εξαίρεση κατηγοριών προσωπικού του Β’ Θεραπευτηρίου Χρο¬ 
νιών Παθήσεων Αθηνών (Ν.Π.Δ.Δ.) από τις διατάξεις του Ν. 
1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του εδαφίου (ια) της παραγρ. 2 του άρθρου 1 
του Ν. 1735/87 «προσλήψεις στο δημόσιο τομέα, κοινωνικός 
έλεγχος στη Δημόσια Διοίκηση και άλλες διατάξεις». 

2. Τις εξαιρετικές υπηρεσιακές ανάγκες σε προσωπικό του Β' 
Θεραπευτηρίου Χρονιών Παθήσεων Αθηνών για την έναρξη λει- 

τουργίας προγραμμάτων αποκατάστασης ατόμων με ειδικές 
ανάγκες και τηι? επαγγελματική κατάρτιση ατόμων με ειδικές 
ανάγκες που χρηματοδοτούνται από την Ε.Ο.Κ. 

3. Την πράξη της 5μελούς Επιτροπής Υπουργών αριθ. 40/ 
2.7.90, με την οποία εγκρίθηκε η πρόσληψη του απαραίτητου 
προσωπικού για τη διεξαγωγή Ερευνητικών Προγραμμάτων 
στον Τομέα Υγείας και Προγραμμάτων που χρηματοδοτούνται 
από την Ε.Ο.Κ., αποφασίζουμε: 

Εξαιρούμε από τις διατάξεις του Ν. 1735/87 τις παρακάτω 
θέσεις προσωπικού του Β' Θεραπευτηρίου Χρονιών Παθήσεων 
Αθηνών (Ν.Π.Δ.Δ.). αρμοδιότητας Υπουργείου Υγείας, Πρό¬ 
νοιας και Κοινωνικών Ασφαλίσεων: 

1. Δύο (2) θέσεις του Κλάδου I ΙΕ Διοικητικού - Οικονομικού. 

2. Δύο (2) θέσεις του Κλάδου ΠΕ Ιατρών (Φυσικής Ιατρικής 
και Αποκατάστασης), 

3. Τρεις (3) θέσεις του κλάδου ΤΕ Νοσηλευτικής - Επισκε¬ 
πτών & Επισκεπτριών Υγείας. 

4. Δύο (2) θέσεις του Κλάδου ΤΕ Εργοθεραπείας. 

5. Μία (1) θέση του Κλάδου ΔΕ Δ/κού - Λογιστικού. 

6. Μία (1) θέση του Κλάδου ΔΕ Τεχνικού (Υδραυλικός). 

7. Μία (1) θέση του Κλάδου ΔΕ Τεχνικού (Οδηγός Αυτοκινή¬ 
των). 

8. Μία (1) θέση του Κλάδου ΔΕ Τεχνικού (Κοπτικής - Ραπτι¬ 

κής)· 

9. Μία (1) θέση του Κλάδου ΥΕ Εργατών. 

10. Έξι (6) θέσεις του Κλάδου ΥΕ Βοηθητικού Προσωπικού 
Μαγειριού. 

11. Δύο (2) θέσεις του Κλάδου ΥΕ Βοηθητικού I Ιροσωπικού. 

Θέσεις Ιδιωτικού Δικαίου Προσωπικού 

Δύο (2) θέσεις Τεχνιτών Εκπαιδευτών (πηλός - χαλκός). 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα. 8 Ιανουάριου 1991 

ΟΙ ΥΠΟΥΡΓΟΙ 


ΥΓΕΙΑΣ, ΠΡΟΝΟΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΕΒΕΡΤ ΜΑΡΙΕΤΤΑ ΓΙΑΝΙΜΑΚΟΥ 

-♦- 

Αριθ. Δ2γ/οικ. 151 (7) 

Καθορισμός αριθμού προσώπων που θα απασχοληθεί·· στον 
Εθνικό Οργανισμό Φαρμάκων με σύμβαση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛ. ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Π.Δ/τος 142/89 Οργανισμός του 
Ε.Ο.Φ. 

2. Του.Ν. 1316/83 «Ίδρυση Οργάνυτση και αρμοδιότητες 
του Εθνικού Οργανισμού Φαρμάκων». 

3. Του άρθρου 15 του Ν. I 735/89 «Προσλήψεις στο Δημόσιο 
Τομέα κ.λπ.». 

4. Το αριθ. 29631 /I 6.1 0.1990 έγγραφο του Εθνικού Οργα¬ 
νισμού Φαρμάκων και την αριθ. 0.876/22/10.10.1990 από¬ 
φαση του Διοικητικού της Συμβουλίου. 

5. Τις υπηρεσιακές ανάγκες. 

6. Την υπ’ αρ. Υ 1059/90 απόφαση του Πρωθυπουργού 
«Περί καθορισμού αρμοδιοτήτων του Αναπλ. Υπουργού Υγείας, 
Πρόνοιας και Κοιν. Ασφαλίσεων», αποφασίζουμε: 

1. Καθορίζουμε τον αριθμό προσώπων για την απασχόληση σε 
ένα (1) άτομο με σύμβαση μίσθωσης έργου, το οποίο θα αναλάβει 
την επίβλεψη των εργασιών κατασκευής του Κτιρίου του Εθνικού 
Οργανισμού Φαρμάκων στο Χολαργό επί της οδού Μεσογείων 
284, που προορίζεται να στεγάσει τις υπηρεσίες του. 

■ 2. Το άτομο που θα αναλάβει το παραπάνω έργο πρέπει να 
έχει την ειδικότητα του Πολιτικού Μηχανικού με δεκαετή τουλά¬ 


χιστον άσκηση επαγγέλματος. 

Η διάρκεια της μίσθωσης ορίζεται για έξι (6) μήνες από 
1.10.1990 μέχρι 31.3.91 που προβλέπεται να περατωθεί το 
έργο. 

3. Η αμοιβή για την εργασία που θα προσφερθεί ορίζεται σε 

200.000 δρχ. το μήνα. ' 

4. Το όλο έργο αφορά εργασίες που δεν ανάγονται στον κύκλο 
καθηκόντων των υπαλλήλων που υπηρετούν στον Ε.Ο.Φ., δεδο¬ 
μένου ότι δεν υπηρετούν σ’ αυτόν υπάλληλοι της ειδικότητας αυ¬ 
τής. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 13 Δεκεμβρίου 1990 

οι ΥΠΟΥΡΓΟΙ 

ΑΝΑΠΛ ΥΓΕΙΑΣ, ΠΡΟΝΟΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΚΟΙΝ, ΑΣΦΑΛΙΣΕΩΝ 

ΜΙΛΤ. ΕΒΕΡΤ ΓΕΩΡΓΙΟΣ ΣΟΥΡΛΑΣ 




Αριθ. 98865 (8) 

Καθορισμός αποδοχών του επιστημονικού προσωπικού του Ελ¬ 
ληνικού Ινστιτούτου Διεθνούς και Αλλοδαπού Δικαίου. 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 
ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα». 

2. Των άρθρων 2, 5 και 6 του Ν. 924/1979 «περί τροποποιή- 
σεως και συμπληρώσεως του Α.Ν. 1712/1939 «περί Ελληνικού 
Ινστιτούτου Διεθνούς και Αλλοδαπού Δικαίου και άλλων τινών 
συναφών διατάξεων». 

3. Του άρθρου 5 παρ. 4 του Ν.Δ. 1198/1972 «περί του τρό¬ 
που ρυθμίσως των όρων αμοιβής και εργασίας του επί σχέσει ερ¬ 
γασίας ιδιωτικού δικαίου προσωπικού του Δημοσίου, των ΟΤΑ 
και ΝΠΔΔ κ.λπ.». 

4. Του Π.Δ/τος 117/1989 «Οργανισμός Ελληνικού Ινστιτού¬ 
του Διεθνούς και Αλλοδαπού Δικαίου» (ΦΕΚ 53/Α’/1989). 

β) Τις αριθ. 93696/12250/17.7.80 και 6580/7082/ 
20.2.84 κοινές αποφάσεις μας, με τις οποίες καθορίστηκαν οι 
αποδοχές των επιστημονικών συνεργατών και η αποζημίωση του 
Διευθυντού και Υποδιευθυντού, του Ελληνικού Ινστιτούτου Διε¬ 
θνούς και Αλλοδαπού Δικαίου (ΦΕΚ 837/Β'/80 και 131/ 
Β’/84 αντίστοιχα). 

γ) Το από 8.8.89 έγγραφο του παραπάνω Ινστιτούτου. 

δ) Την Υ 1140/1990 κοινή απόφαση του Πρωθυπουργού και 
Υπουργού Οικονομικών. 

Τροποποιούμε τις αριθ. 93696/12250/80 και 6580/ 
7082/84 κοινές υπουργικές αποφάσεις μας και καθορίζουμε τα 
ποσά των ανωτάτων και κατωτάτων ορίων των πλαισίων των 
μηνιαίων αποδοχών του επιστημονικού προσωπικού του Ελληνι¬ 
κού Ινστιτούτου Διεθνούς και Αλλοδαπού Δικαίου με σχέση εργα¬ 
σίας ιδιωτικού δικαίου, ως εξής: 



Κατώτατο όριο 

Ανώτατο όριο 

, 

μηνιαίων αποδοχών 

μηνιαίων αποδοχών 

α) Διευθυντού 

140.000 

160.000 

β) Προϊσταμένων Επι¬ 



στημονικών Συνεργα¬ 
τών 

110.000 

130.000 

γ) Επιστημονικών Συ¬ 
νεργατών , ' 

90.000 

110.000 

δ) Επιστημονικών Βοη¬ 
θών 

70.000 

90.000 

Τα παραπάνω πλαίσια αποδοχών ισχύουν 

αναδρομικά από 26 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μαρτίου 1990. 

Στους παραπάνω μισθωτούς χορηγείται από 1.1.1991 αύ¬ 
ξηση αποδοχών ανάλογη με τις αυξήσεις των Δημοσίων υπαλλή¬ 
λων. 

Τα πλαίσια αποδοχών αυξάνονται με τις εκάστοτε αυξήσεις 
αποδοχών που θα χορηγηθούν στους προαναφερόμενους υπαλλή¬ 
λους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Δεκεμβρίου 1990 

01 ΥΠΟΥΡΓΟΙ 

ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΘΑΙΜ. ΚΑΝΕΛΛΟΠΟΥΛΟΣ ΠΑΛΙ. ΔΕΛΗΜΗΤΣΟΣ 

-♦- 

Αριθ. ΤΠΠΟ/ΑΡΧ/Α1 /Φ21/51946/2493 (9) 

Χαρακτηρισμός περιοχής στη Κοινότητα Περδικιού Ικαρίας ως 
αρχαιολογισμού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Το Ν. 1558/85 (ΦΕΚ 137/Α726.7.85). 


2) Τις διατάξεις του Κ.Ν. 5351/1932 «Περί Αρχαιοτή¬ 
των». * 

3) Την ομόφωνη γνωμοδότηση του Τοπικού Συμβουλίου Μνη¬ 
μείων Νήσων όπως διατυπώθηκε στην αρ. 10/19.11.90 συνε¬ 
δρία του,· αποφασίζουμε: 

Χαρακτηρίζουμε ως αρχαιολογικό χώρο, για τη καλλίτερη 
προστασίας της, τη περιοχή της ακρόπολης ελληνιστικών χρόνων 
στο Ακρωτήριο Δράκανου της Κοινότητας Περδικιού Ικαρίας. 

Διασώζονται στην παραπάνω θέση σημαντικά λείψανα του 
οχυρωματικού της περιβόλου των τειχών σε σημαντικό ύψος και 
4 πύργοι ορθογώνιοι. 

Η ακρόπολη αποτελούσε σημαντικό αρχαίο οχυρό - επόπτη 
της γύρω θαλάσσιας περιοχής. 

Ο χώρος οριοθετείται στο συνημμένο απόσπασμα Φ.Χ.Γ.Τ.Σ., 
και ορίζεται βόρεια, ανατολικά και νότια - ανατολικά από τη θά¬ 
λασσα, δυτικά και νοτιοδυτικά από τις συντεταγμένες των ση¬ 
μείων Α1- Α2 - Α3 όπου Α1 - (-9461, -7410), Α2 - (9730, 
-7154), Α3 = (-9768, -6681). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Δεκεμβρίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 





_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 - 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ:» Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ. 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















